Vermiste kind se lyk in vrieskas gekryDie liggaam van ŉ vermiste 9-jarige meisie is Sondag in ŉ vrieskas in haar huis in Eersterust, Pretoria, gevind. Die kind se ma het haar Saterdag as vermis aangemeld. Volgens konstabel Sam Shibambo, ŉ polisiewoordvoerder, is die kind se liggaam die volgende middag ontdek. Shibambo kon nie meer inligting bekend maak nie en het gesê die polisie is besig met die ondersoek. Die kind se stiefpa is later die dag in hegtenis geneem. Na wat verwag word, gaan die man Maandag in die Pretoria-landroshof verskyn.